pets
pets
tonderhouden Te weten inden yersten dat de voirs johanne ter stont soe
wanneer dat haer gelieven sal moegen vercopen vanden beruerliken goeden
het zij vliegenderve oft have die zij met den voirs raese henren man
tsamen besaten tot der somen toe dat zij dair mede sall moege vvalle
ende betalen de schult die zij ende henr man opden dach van heden
sculdich zijn Voirt es vorwerde oft de voirs johanne tot eeneghen
huwelike toghe oft henren weduwen staet niet eerbairlic en hielde en
men dat ter wairheit bevonde ende anders niet dat dan de selve johane
ten bij sijne des voirs jans der selver henrer dochter ter stont alsdan
onder verdrach sall gehouden sijn tegen der selver henrix dochter
te
gelike te deylen alle de goede have ende erve die zij ende wilen henr
man tsamen besaten ende haer die te laten volghen inden gevalle oft
de selve haer dochter hair eerlic hielde oft heur om gode te dienen
in een cloester stelde oft tot huwelike toghe met raide vander selv
haer moeder ende jans heurs oems ende heurer magen en vrienden
ende met anders om die goede ende peninghen comen vander selver
marien gedeelte ten hoeghsten aengeleeght te worden in renten ten
meesten pfijte der voirs marien Enden inden gevalle oft de vors
marie haer oveerbairlic droeghe ende niet en dade den raet van henrer
voirs moeder ende oems Es vorwerde dat dan de selve moeder met
gehouden en sall zijn hair enich gedeelte cleyn oft groot te gheven
Ende al wairt oic soe dat de vors deylinghe gedaen ende de
renten gecocht waren op der vors marien ende zij hair dair nae
overwlic droeghe dat dan niet tegenstaende der deylinghen
der selver haer moeder volgen souden tgedeelte en renten der
voirs marien ende soude de selve marie dairaff beroeft bliven
also lange als de selve hair moeder leven sall ende niet langher
Voirt es vorwerde oft de voirs marie voe der voirs henrex
moeder van live t doot quame sonder wettighe geboirte van haer
achter te laten dat dan de selve goede have ende erve nader
moeder doet gaen sullen en sutceden half tot haer zijden wairt en
half ter zijden wairt wilen haers mans op dat de selve moed
gheen wettighe geboerte achter en liet niet tegenstaende dat dlantrecht
den eenen meer gave dan den anden cor roelants et vync
aprilis quarta
It jan hoestoel poirtier vander vlaecporte heeft geloeft petn baille
vijfentwintich stuvs half te binxen naistc en half bynne eenre
maendt dair nae vervolgen te betalen cruolit ass Cor
moelen burc aprilis iii
It arnt van listem pelsmake heeft geloeft den voirs petn thien
stuvs eene stiv te perckermesse naistc en alsoe voirt alle
weken i stuvs tot dat al betaelt sal zijn
Met condicien oft hij twee weken liet ovgaen ombet dat dan
al ghevallen sal zijn cor dictp burg aplis iii